Martin Galea, il-ħaddiem Malti li nħataf fil-Libja għal 11-il jum qal f’intervista ma’ The Malta Independent li sema’ lil dawk li ħatfuh jippjanaw pjan ta’ kif kienu se joqtluh. Huwa qal li kienu sparati tiri qrib rasu bħala ċajta u kien sforzat juża lembuba fuqu nnifsu. Huwa qal ukoll li meta nħataf kien akkużat li qatel nies Libjani meta kien kaptan tal-Forzi Armati ta’ Malta. Huwa rrifjuta stqarrijiet li huwa ma kienx “maħtuf” u li huwa kien miżmum minn miltanti “twajbin” fejn żied jgħid li huwa nżamm b’għajnejh mgħottija għal vjaġġ ta’ 10 minuti wara li nħataf f’roadblock u wara miżmum f’ċella. Huwa żied jgħid li min ħatfu kienu jitkellmu bl-Ingliż u bl-Għarbi u hu qalilhom li kien eks-suldat meta nnotaw l-interess tiegħu fl-armi tagħhom. Huwa qal li laqtuh f’rasu u anke heddewh b’abbuż sesswali “f’għeluq snienu”. Wara sparaw xi tiri li ma laqtuhx għal ftit. Huwa żied jgħid li dawk li ħatfuh kienu suspettużi għall-fatt li huwa kellu żewġ passaporti fejn beżgħu li setgħu kien spijja u għalhekk ppjanaw li joqtluh. Qal li ħaseb li kienu se jisparawlu meta eventalement ħelsuh. Kelliem għall-Gvern sostna lbieraħ li Galea ma kellu ebda sinjali ta’ vjolenza fiżika u s-Servizzi tas-Sigurtà kienu għadhom qegħdin jipprovaw jsibu tarf ta’ dak li seħħ. Ingħad ukoll li l-Gvern qatt ma uża l-kelma ħtif.